OpenLLM-France/wikimedia huggingface dataset:
# Thomas Patten

Thomas Patten (Dumha Éige, Acaill, comtat de Mayo, 1910 - Boadilla del Monte, 16/17 de desembre de 1936) fou un militant socialista irlandès que va lluitar com a voluntari en la guerra civil espanyola. Va néixer en l'actual gaeltacht de Dumha Éige, a l'illa d'Acaill, al comtat de Mayo, en una família de catorze germans on el gaèlic irlandès era la seva llengua materna. Patten va emigrar a Anglaterra quan era adolescent i treballà a Blackpool i Londres. A Londres va involucrar-se en el Republican Congress, grup socialista i republicà. L'octubre de 1936, després de l'esclat de la guerra civil espanyola, Patten va marxar d'Anglaterra cap a Espanya pel seu compte, qun s'assabentà de la formació de les Brigades Internacionals. Després d'arribar a Madrid s'allistà en la milícia per a ajudar en la defensa de la ciutat contra els facciosos durant la batalla de Madrid. Fou mort a Boadilla del Monte la nit del 16 al 17 de desembre de 1936, la primera persona morta de la Grab Bretanya i el primer irlandès dels 74 que van morir durant el conflicte.
Peadar O'Donnell va dedicar les seves memòries de la guerra, Salud!, a "a young Achill boy". Al seu poble nadiu de Dumha Éige li van aixecar un monument el 1984. Christy Moore esmena Patten en la seva cançó Viva la Quinta Brigada

## Referències

* ↑ http://books.google.ie/books?id=_1tDg4TxhsQC&pg=PA137&lpg=PA137&dq=thomas+patten+spanish+civil+war+dooega&source=bl&ots=avhvEVRgSk&sig=GEjdbgLJ0ITWqOT3czAXqtWN5Go&hl=ca&ei=j4dTS9fUPIXw0wSmhtitCg&sa=X&oi=book_result&ct=result&resnum=9&ved=0CCgQ6AEwCA#v=onepage&q=&f=false
* ↑ http://www.scribd.com/doc/13203830/The-Volunteer-September-2000
* ↑ http://irelandscw.com/
* ↑ http://irelandscw.com/ibvol-Patten2.htm
# Triatló als Jocs Olímpics d'estiu de 2020 - Relleus mixts

El triatló de relleus mixts als Jocs Olímpics d'Estiu de 2020 van tenir lloc al Odaiba Marine Park de Tòquio el 31 de juliol de 2021.
L'esdeveniment per equips mixts va comptar amb equips de quatre (dos homes i dues dones). Cada atleta va realitzar un triatló de 300 m de natació, 8 km de bicicleta i una cursa de 2 km en format relleus.

## Results

| Posició | Nació | Triatletes | Natació | Ciclisme | Córrer | Temps total | Diferència |
| 1 | Regne Unit | Jessica Learmonth Jonathan Brownlee Georgia Taylor-Brown Alex Yee | 16:13 | 39:57 | 23:14 | 1:23:41 | __ |
| 2 | Estats Units | Katie Zaferes Kevin McDowell Taylor Knibb Morgan Pearson | 16:28 | 39:26 | 23:31 | 1:23:55 | +0:14 |
| 3 | França | Léonie Périault Dorian Coninx Cassandre Beaugrand Vincent Luis | 16:35 | 39:51 | 23:21 | 1:24:04 | +0:23 |
| 4 | Països Baixos | Rachel Klamer Marco Van Der Stel Maya Kingma Jorik Van Egdom | 16:27 | 39:44 | 23:50 | 1:24:34 | +0:53 |
| 5 | Bèlgica | Claire Michel Marten Van Riel Valérie Barthelemy Jelle Geens | 16:25 | 39:57 | 23:51 | 1:24:36 | +0:55 |
| 6 | Alemanya | Laura Lindemann Jonas Schomburg Anabel Knoll Justus Nieschlag | | | | 1:24:40 | +0:59 |
| 7 | Suïssa | Jolanda Annen Andrea Salvisberg Nicola Spirig Max Studer | | | | 1:25:27 | +1:46 |
| 8 | Itàlia | Verena Steinhauser Gianluca Pozzatti Alice Betto Delian Stateff | | | | 1:26:23 | +2:42 |
| 9 | Austràlia | Ashleigh Gentle Matthew Hauser Emma Jeffcoat Jacob Birtwhistle | | | | 1:26:27 | +2:46 |
| 10 | Espanya | Anna Godoy Fernando Alarza Miriam Casillas Mario Mola | | | | 1:26:31 | +2:50 |
| 11 | Hongria | Zsanett Bragmayer Bence Bicsák Zsófia Kovács Tamás Tóth | | | | 1:26:43 | +3:02 |
| 12 | Nova Zelanda | Ainsley Thorpe Tayler Reid Nicole van der Kaay Hayden Wilde | | | | 1:26:53 | +3:12 |
| 13 | Japó | Yuko Takahashi Kenji Nener Niina Kishimoto Makoto Odakura | | | | 1:27:02 | +3:21 |
| 14 | Comitè Olímpic Rus | Alexandra Razarenova Dmitry Polyanski Anastasia Gorbunova Igor Polyanski | | | | 1:27:13 | +3:32 |
| 15 | Canadà | Amélie Kretz Matthew Sharpe Joanna Brown Alexis Lepage | | | | 1:27:21 | +3:40 |
| 16 | Mèxic | Cecilia Pérez Crisanto Grajales Claudia Rivas Irving Pérez | | | | 1:28:53 | +5:12 |
| 17 | Àustria | Julia Hauser Alois Knabl Lisa Perterer Lukas Hollaus | | | | | DNS |

## Referències

* ↑ «Triathlon - Mixed Relay Schedule | Tokyo 2020 Olympics» (en anglès americà). [Consulta: 31 juliol 2021].
* ↑ «Triathlon | Olympic Sport» (en anglès americà). Arxivat de l'original el 2021-07-03. [Consulta: 31 juliol 2021].
# Torre de guaita de Tous

La Torre de vigilància de Tous és un bé d'interès cultural que es troba al terme municipal de Tous, a la comarca de la Ribera Alta (Província de València). El seu codi és 46.20.246-003 i la seva inscripció es deu a una declaració genèrica que afecta totes les edificacions del seu tipus.
La torre està situada a uns dos-cents metres del castell. Es tracta d'una edificació de planta quadrangular irregular, que produeix una sensació òptica de triangular, efecte utilitzat per repel·lir els atacs bèl·lics. Un terratrèmol que la va esquinçar de dalt a baix en un dels seus costats.

## Referències

* ↑ «Inventari General del Patrimoni Cultural Valencià».
* ↑ http://www.cult.gva.es/dgpa/bics/Detalles_bics.asp?IdInmueble=5303
* ↑ http://www.ayuntamientotous.es/es/content/monumentos
# Sima Guang

Sima Guang (1019-1086) (en xinès tradicional: 司馬 光; en xinès simplificat: 司马 光; en pinyin: Sīmǎ Guāng; en Wade-Giles, SSU-ma Kuang) va ser un historiador xinès i un erudit i estadista de la dinastia Song.

## Biografia

Sima Guang va néixer a la ciutat que actualment s'anomena Yuncheng (Shanxi). Pertanyia a una família rica i, encara jove, ja era tenia fama d'erudit. Als vint anys, va passar l'examen imperial amb el rang més alt de Jinsha (进士, o quasi-grau de doctorat). Ell va tenir diversos càrrecs oficials en els anys posteriors.
En 1064, Sima va presentar a l'emperador Yingzong una obra en cinc volums, Liniantu (历年 图, "Carta dels anys successius). Aquest llibre resumeix la història cronològica de la Xina, des del 403 aC fins al 959, i era com un fulletó per al patrocini d'un ambiciós projecte d'historiografia. Aquestes dates es van triar perquè l'any 403 aC marca l'inici del període dels Regnes Combatents, quan el primer Estat de Jin va ser subdividit, i que finalment va donar lloc a l'establiment de la dinastia Qin. La data final de 959 és el final del període de les Cinc Dinasties i els Deu Regnes i el començament de la dinastia Song.
El 1066, Sima presentà el Tongzhi (通志, "Història global") una obra de vuit volums amb més detalls històrics. Relata la història de la Xina des del 403 aC al 207 aEC, data que marca el final de la dinastia Qin. L'emperador llavors li encarregà l'elaboració d'una història universal de la Xina; Sima tenia ple accés a les biblioteques imperials i un finançament adequat. Tingué a Ban Liu (刘 攽, des de 1022-1088), Liu Shu (刘 恕, 1032-1078) i Fan Zuyuan (范祖禹, des de 1041-1098) com a assistents per a la seva recerca.
Quan l'emperador va morir el 1067, Sima va ser convidat a presentar la seva obra al nou emperador, Shenzong. L'emperador no tan sols va confirmar el suport del seu pare, sinó que també es mostrà a favor de canviar el títol del Tongzhi (Història completa) pel de Tongji Zizhi ("Mirall integral per ajudar el govern").

## Enllaços externs

* Emperador Huan i Emperador Ling Arxivat 2012-02-04 a Wayback Machine., Zizhi Tongjian Capítol 54-59 (157-189 aEC), traduït per Rafe de Crespigny i amb anotacions del mateix autor (anglès)
# Meridià 178 a l'est

El meridià 178 a l'est de Greenwich és una línia de longitud que s'estén des del pol Nord travessant l'oceà Àrtic, Àsia, l'oceà Índic, l'oceà Antàrtic, Nova Zelanda i l'Antàrtida fins al pol Sud.
El meridià 178 a l'est forma un cercle màxim amb el meridià 2 a l'oest. Com tots els altres meridians, la seva longitud correspon a una semicircumferència terrestre, uns 20.003,932 km. Al nivell de l'Equador, és a una distància del meridià de Greenwich de 19.815 km.

## De Pol a Pol

Començant en el pol Nord i dirigint-se cap al pol Sud, aquest meridià travessa:
    Coordenades País, territori o mar Notes 90° 0′ N, 178° 0′ E﻿ / ﻿90.000°N,178.000°E﻿ / 90.000; 178.000﻿ (Oceà Àrtic) Oceà Àrtic 72° 0′ N, 178° 0′ E﻿ / ﻿72.000°N,178.000°E﻿ / 72.000; 178.000﻿ (Mar de Sibèria Oriental) Mar de Sibèria Oriental 69° 28′ N, 178° 0′ E﻿ / ﻿69.467°N,178.000°E﻿ / 69.467; 178.000﻿ (Rússia) Rússia Districte autònom de Txukotka 64° 12′ N, 178° 0′ E﻿ / ﻿64.200°N,178.000°E﻿ / 64.200; 178.000﻿ (Estuari d'Anadir) Estuari d'Anadir 69° 28′ N, 178° 0′ E﻿ / ﻿69.467°N,178.000°E﻿ / 69.467; 178.000﻿ (Rússia) Rússia Districte autònom de Txukotka 62° 32′ N, 178° 0′ E﻿ / ﻿62.533°N,178.000°E﻿ / 62.533; 178.000﻿ (Mar de Bering) Mar de Bering Passa a l'oest de Segula, Alaska, Estats Units (a 52° 1′ N, 178° 5′ E﻿ / ﻿52.017°N,178.083°E﻿ / 52.017; 178.083﻿ (Segula)) 51° 55′ N, 178° 0′ E﻿ / ﻿51.917°N,178.000°E﻿ / 51.917; 178.000﻿ (Oceà Pacífic) Oceà Pacífic 17° 24′ S, 178° 0′ E﻿ / ﻿17.400°S,178.000°E﻿ / -17.400; 178.000﻿ (Fiji) Fiji Illa de Viti Levu 18° 15′ S, 178° 0′ E﻿ / ﻿18.250°S,178.000°E﻿ / -18.250; 178.000﻿ (Oceà Pacífic) Oceà Pacífic 18° 22′ S, 178° 0′ E﻿ / ﻿18.367°S,178.000°E﻿ / -18.367; 178.000﻿ (Fiji) Fiji Illa de Yanutha 18° 23′ S, 178° 0′ E﻿ / ﻿18.383°S,178.000°E﻿ / -18.383; 178.000﻿ (Oceà Pacífic) Oceà Pacífic 19° 6′ S, 178° 0′ E﻿ / ﻿19.100°S,178.000°E﻿ / -19.100; 178.000﻿ (Fiji) Fiji Illa de Kadavu 19° 9′ S, 178° 0′ E﻿ / ﻿19.150°S,178.000°E﻿ / -19.150; 178.000﻿ (Oceà Pacífic) Oceà Pacífic 37° 32′ S, 178° 0′ E﻿ / ﻿37.533°S,178.000°E﻿ / -37.533; 178.000﻿ (Nova Zelanda) Nova Zelanda Illa del Nord — passa a través de la ciutat de Gisborne (a 38° 39′ S, 178° 0′ E﻿ / ﻿38.650°S,178.000°E﻿ / -38.650; 178.000﻿ (Gisborne)) 38° 40′ S, 178° 0′ E﻿ / ﻿38.667°S,178.000°E﻿ / -38.667; 178.000﻿ (Oceà Pacífic) Oceà Pacífic 60° 0′ S, 178° 0′ E﻿ / ﻿60.000°S,178.000°E﻿ / -60.000; 178.000﻿ (Oceà Antàrtic) Oceà Antàrtic 78° 4′ S, 178° 0′ E﻿ / ﻿78.067°S,178.000°E﻿ / -78.067; 178.000﻿ (Antàrtida) Antàrtida Dependència de Ross, reclamat per Nova Zelanda

## Referències

* ↑ T. Vincenty «Direct and Inverse Solutions of Geodesics on the Ellipsoid with application of nested equation». Survey Review, 4-1975.
* ↑ «Vincenty formula for distance between two Latitude/Longitude points».

## Vegeu també

* Meridià 177 a l'est
* Meridià 179 a l'est
# Kaluga (Saràtov)

* No s'ha de confondre amb Kaluga.
Kaluga (en rus: Калуга) és un poble de l'óblast de Saràtov, a Rússia, segons el cens del 2010 tenia 559 habitants. Pertany al districte municipal de Mokroús.

## Referències

* ↑ «БОЛЬШАЯ САРАТОВСКАЯ ЭНЦИКЛОПЕДИЯ : Фёдоровский район : Ивановка». Arxivat de l'original el 2017-08-18.
* ↑ «Карта Новоузенского уезда Самарской губернии 1890 года». Arxivat de l'original el 2017-08-18.
# The Cold Light of Day

The Cold Light of Day és una pel·lícula de thriller d'acció dels Estats Units de 2012 dirigida per Mabrouk El Mechri i distribuïda per Summit Entertainment. Va ser escrita per Scott Wiper i John Petro i protagonitzada per Henry Cavill, Bruce Willis i Sigourney Weaver. La història segueix Will (Cavill), que descobreix que la seva família ha estat segrestada per agents estrangers que estan buscant un maletí robat pel seu pare (Willis), cosa que l'obliga a fer mans i mànigues per trobar-los.
La pel·lícula va ser produïda per Intrepid Pictures i es va estrenar el 7 de setembre de 2012. Va recaptar 1,8 milions de dòlars al cap de setmana inaugural i 25,4 milions de dòlars a tot el món, amb un pressupost de 20 milions de dòlars. Va rebre crítiques negatives i té una qualificació d'aprovació del 4% a Rotten Tomatoes.

## Sinopsi

Narra la història de Will Shaw, un jove nord-americà la família del qual és segrestada quan es troben en plenes vacances per Espanya. Shaw disposa de poques hores per trobar-los, posar al descobert una conspiració del govern i a més trobar la connexió existent entre la desaparició de la seva família i els secrets del seu pare.

## Repartiment

* Henry Cavill com a Will Shaw
* Sigourney Weaver com a Jean Carrack
* Bruce Willis com a Martin Shaw
* Verónica Echegui com a Lucia Caldera
* Caroline Goodall com a Laurie Shaw
* Rafi Gavron com a Josh Shaw
* Joseph Mawle com a Gorman
* Óscar Jaenada com a Maximo
* Lolo Herrero com a Reynaldo
* Mark Ullod com a Vicente
* Emma Hamilton com a Dara Collins
* Michael Budd com a Esmael
* Alex Amaral com a Cesar
* Jim Piddock com a Meckler
* Paloma Bloyd com a Cristiana
* Roschdy Zem com a Zahir
* Colm Meaney com a agent de la CIA

## Referències

* ↑ Gant, Charles; Gant, Charles. «The Cold Light of Day» (en anglès), 09-04-2012.
* ↑ «The Cold Light of Day».
* ↑ The Cold Light of Day (2012) (en anglès).
* ↑ «La fría luz del día». El Punt Avui. [Consulta: 22 setembre 2020].
# Novostroika (Khabàrovsk)

* Per a altres significats, vegeu «Novostroika».
Novostroika (en rus: Новостройка) és un poble (un possiólok) del krai de Khabàrovsk, a l'Extrem Orient de Rússia. El 2012 tenia 712 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Bobrov

* No s'ha de confondre amb Bobrov (Eslovàquia).
Bobrov - Бобров (rus) - és una ciutat de l'óblast de Vorónej, a Rússia.
La vila és mencionada per primer cop el 1685 en un document que concernia la compra de pells de castor (en rus бобёр). Els animals es caçaven al riu de Bitiug, proper a la vila, i les teories són que el nom de la ciutat evoluciona del nom de l'animal. El 1698 l'slobodà Bobrovskaia ocupà el lloc i rebé l'estatus de ciutat el 1779.
# Torrent de Sant Miquel

* Per al tributari de la riera de Gaià, vegeu Torrent de Sant Miquel (Vallès Occidental).
El torrent de Sant Miquel és un torrent mallorquí que neix a les famoses Fonts Ufanes de Campanet, se li uneixen diferents petits torrents de la serra de Tramuntana i mor a s'Albufera de Mallorca. Té 165 km² de conca.

## Referències

* http://www.mallorcaweb.net/gps/docs/sapobla_gent_medi_historia_guia_didactica_2003.pdf Arxivat 2013-06-21 a Wayback Machine.
* «Portal del Agua de las Islas Baleares - Medio fluvial». [Consulta: 17 maig 2017].

## Vegeu també

* Sant Miquel de Campanet
# Tabac Burley

El tabac Burley és un tabac utilitzat principalment per a la producció de cigarrets. Als Estats Units es produeix en un cinturó de vuit estats, si bé el 70% es produeix a Kentucky i el 20% a Tennessee. El 10% restant es produeix a Indiana, Carolina del Nord, Missouri, Ohio, Virginia, Maryland i Virgínia Occidental. El tabac Burley és produït en molts altres països, destacant-ne el Brasil, Malaui, i l'Argentina.

## Història

L'origen del tabac Burley s'atribueix a George Webb i Joseph Fore en 1864, que van plantar-lo en la granja del capità Frederick Kautz a prop Higginsport, Ohio, a partir de llavors provinents de Bracken County, Kentucky. Per 1866, va arribar a collir 20.000 lliures de tabac Burley i ho va vendre en 1867 en la fira de St. Louis per $58 cent lliures.

## Referències

* ↑ J.M. Stoddart, Encyclopædia Britannica. American Supplement (Stoddart's Encyclopaedia Americana: A Dictionary of Arts, Sciences, and General Literature, and Companion to the Encyclopædia Britannica. (9th ed.) and to All Other Encyclopaedias, Volume 1), 1883, pp. 120-123. Consultat 5 febrer 2011.
# Siron

El siron és un plat de la cuina turca, propi de la Regió de la Mar Negra, especialment a Gümüşhane i la seva província.
Es tracta d'una mena de pastissos secs (fulles de yufka amb forma d'espiral passades pel forn) fets a casa i després menjats amb iogurt filtrat i mantega fosa com a salsa. A sobre s'hi posen nous picades. És tradicional servir un plat de siron a l'hora de menjar del vespre anomenada iftar durant el mes del Ramadà a Gümüşhane.

## Referències

* ↑ Karadeni̇z araştırmaları. KaraM, 2008.
* ↑ http://www.karadenizgezi.net/Gumushane_Yemekleri.htm Arxivat 2016-12-26 a Wayback Machine.
* ↑ http://www.gumushane.gen.tr/v2/gumushane-tanitim-gunleri-izlenimleri-makale,1860.html#axzz4ZVXLFq5g
* ↑ http://www.yenimesaj.com.tr/gumushane-tanitim-gunleri-izlenimleri-2-makale,12019142.html
* ↑ http://www.milliyet.com.tr/gumushane-sironu-ramazan-ayinda-yok-gumushane-yerelhaber-850771/
# Jules Richard

Jules Richard (Blet, 12 d'agost de 1862 - Châteauroux, 14 d'octubre de 1956) va ser un matemàtic francès, conegut per haver enunciat la paradoxa de Richard.

## Vida i Obra

Richard es va doctorar als 39 anys a la Facultat de Ciències de París amb una tesi sobre les ones de Fresnel. Va ser professor de matemàtiques als instituts de Dijon, Tours i Châteauroux. Mentre va estar a Dijon, freqüentava Charles Méray del qui va rebre influències.
Richard va escriure dos llibres de filosofia de les matemàtiques i, concretament, sobre l'axiomàtica de la geometria. Però el fet pel que és recordat és per haver enunciat una de les primeres paradoxes de la teoria de conjunts: avui coneguda com a paradoxa de Richard i que té a veure amb la utilització del llenguatge natural en les definicions matemàtiques i amb l'argument de la diagonal de Cantor.

## Referències

* ↑ Itard, 2002, p. 34.
* ↑ Lolli, 2013, p. 46.
* ↑ Grattan-Guinness, 2000, p. 335.

## Bibliografia

* Grattan-Guinness, Ivor. The Search for Mathematical Roots 1870-1940 (en (anglès)). Princeton University Press, 2000. ISBN 0-691-07857-1.
* Itard, Jean «L'évolution de l'enseignement des mathématiques en France de 1872 à 1972» (en francès). Bulletin de l'APMEP, Num. 439, 2002, pàg. 29-35. Arxivat de l'original el 2018-10-18. ISSN: 0240-5709 [Consulta: 17 octubre 2018].
* Lolli, Gabriele «Poincaré on logic and foundations» (en anglès). Lettera Mathematica, Vol. 1, Num. 1-2, 2013, pàg. 41-52. DOI: 10.1007/s40329-013-0007-z. ISSN: 2281-6917.

## Enllaços externs

* O'Connor, John J.; Robertson, Edmund F. «Jules Richard» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Itard, Jean. «Richard, Jules Antoine». Complete Dictionary of Scientific Biography, 2008. [Consulta: 17 octubre 2018]. (anglès)
# The Haircut

The Haircut és una pel·lícula estatunidenca dirigida per Tamar Simon Hoffs, estrenada el 1982.

## Repartiment

* John Cassavetes: Productor de música
* Joyce Bulifant: Dell
* Nicholas Colasanto: Bobby Russo (Barber)
* Meshach Taylor: Sam (Encerador de sabates)
* Susanna Hoffs: Filla de Bobby Russo
* Debbi Peterson: Filla de Bobby Russo
* Victoria Peterson: Filla de Bobby Russo
* Marji Mize: Filla de Bobby Russo
* Robert Silvestro: L'home sota la tovallola
* Bob Russo: El verdader barber
* Michael Barsimanto: Batedor
* Daniel Selby
# Novotroitski (Iaroslàvskaia)

* Per a altres significats, vegeu «Novotroitski».
Novotroitski - Новотроицкий (rus) - és un khútor del krai de Krasnodar, a Rússia. Es troba a la capçalera del riu Txokhrak, afluent del Labà, a 31 km al nord-oest de Mostovskoi i a 130 km al sud-est de Krasnodar, la capital.
Pertany al municipi de Iaroslàvskaia.
# Bol (Txad)

Bol (en àrab بول, Būl) és una ciutat del Txad, capital de la regió del Llac. La ciutat es comunica amb l'exterior per l'aeroport de Bol-Bérim, que té una pista pavimentada. Bol estava en les ribes de Llac Txad, abans que aquest reduís de mida. Bol està 152 km al nord de la capital de Txad, N'Djamena.

## Demografia

| | Població |
| 1993 | 7 769 |
| 2009 | 35 963 |

## Referències

* ↑ «City Population - Population Statistics in Maps and Charts for Cities, Agglomerations and Administrative Divisions of all Countries of the World». [Consulta: 18 juliol 2020].

## Enllaços externs

* Enllaç a fotografia en UNESCO lloc
* Algunes estadístiques
# Tossals de Torregrossa

Els Tossals de Torregrossa conformen un conjunt de turons al terme municipal de Torregrossa (Pla d'Urgell), a la Depressió Central.
Els turons s'ubiquen en dues zones diferenciades. La primera, entre la LV-2001 i la L-200 (41.59551727702923, 0.8704907936588215); la segona a Margalef, dins el terme municipal de Torregrossa, en un espai que es troba a la banda esquerra de la LV-7022 direcció Puigverd de Lleida, prop de Santa Maria de Margalef.
El paisatge es caracteritza per un relleu suau i tabular, constituït per antigues terrasses fluvials on els conreus de fruita dolça ocupen pràcticament el 60% de la superfície.
Les abundants flors silvestres de prats i matollars, la majoria de caràcter estepari, i dels conreus de fruita dolça afavoreixen els insectes pol·linitzadors.
Hi ha mostres significatives de patrimoni cultural, com ara el poblat de l'Edat del bronze de La Pena, la necròpolis d'incineració tumulari de La Pena, el poblat ibèric de Margalef i el campanar de Santa Maria de Margalef.
És considerat com un Espai d'Interès Natural (amb el codi PEIN TGT).
L'any 1992 fou declarat com a Espai Natural Protegit dels Tossals de Torregrossa a través del decret 328/1992, de 14 de desembre.

## Referències

* Departament de Territori i Sostenibilitat, a: http://mediambient.gencat.cat/ca/05_ambits_dactuacio/patrimoni_natural/senp_catalunya/espais_sistema/lleida/tossals-de-torregrossa/
* Espais Naturals de Catalunya, a: https://www.catalunya.com/espai-natural-protegit-dels-tossals-de-torregrossa-17-17001-573083?language=ca
* Revista Descobrir Cat, a: https://www.descobrir.cat/ca/rutes-estiu/pedalant-per-l-espai-natural-dels-tossals-de-torregrossa-465.php
* Lleidatur, a: http://www.lleidatur.com/Portals/2/media/pdf/publicacions_natura/pein21.pdf Arxivat 2020-10-20 a Wayback Machine.
* Europac, a: http://www.redeuroparc.org/tossals-torregrossa Arxivat 2021-01-25 a Wayback Machine.
# Merano

    Per l'estat medieval vegeu Ducat de Merània
Merano és un municipi italià, situat a la regió de Trentino – Tirol del Sud i a la província de Bolzano, al districte de Burggrafenamt. L'any 2004 tenia 35.119 habitants. Comprèn les fraccions d'Altstadt (Centro), Obermais (Maia alta), Untermais (Maia bassa), Gratsch (Quarazze), Sinich (Sinigo) i Labers. Limita amb els municipis de Hafling, Tscherms, Algund, Lana, Marling, Burgstall, Schenna, Tirol, i Vöran.

## Situació lingüística

| Pertinença lingüística (cens 2001) | 51,50% alemany |
| Pertinença lingüística (cens 2001) | 48,01% italià |
| Pertinença lingüística (cens 2001) | 0,49% ladí |

## Administració

Llista d'alcaldes :
| Període | Identitat | Partit |
| 2004- | Günther Januth | SVP |

## Persones il·lustres

* Karl Erckert, president del Tirol del Sud
* Silvius Magnago, president del Tirol del Sud
* Andreas Pöder, cap d'Union für Südtirol

## Vegeu també

* Kurhaus (Merano)